Sólo pude dir pola tarde, y teniendo en cuenta que taba'l día nubláu con dalgun claru, la lluz nun yera dura. Aprovechando la xente que había, podíen facese bastantes semeyes  sociales, sobre too con guah.es (col problema de los drechos d'imaxe qu'eso trai) y si teníes imaxinación, dalgun bodegón de temática sidrera. Siempre pienses que los demás ya ficieron les típiques semeyes, de la botella posá nel pegoyu, l'escanciaor chiscando a contralluz y demás clásicos populares, pero a la hora la verdá, la imaxinación agarrótase asgaya, sobre too, cuando ves que llega la hora d'entregar la tarxeta memoria coles 10 semeyes.